Joseph Edgar Boehm

**Joseph Edgar Boehm**, nado en Viena o 6 de xullo de 1834 e finado en Londres o 12 de decembro de 1890, foi escultor e medallista británico de orixe austríaca, coñecido sobre todo polo seu deseño do busto de Vitoria do Reino Unido para as moedas do Xubileu e, entre outras, pola estatua do duque de Wellington en Hyde Park Corner, Londres.

Durante a súa carreira, Boehm mantivo un gran estudio en Londres e produciu unha importante cantidade de esculturas públicas e encargas privadas. A familia real británica e os membros da aristocracia encargábanlle adoito esculturas para os seus parques e xardíns. Unha das súas especialidades era o busto, do que se conservan numerosos exemplos na *National Portrait Gallery*.

Boehm expuxo 123 obras na *Royal Academy* desde 1862 ata a súa morte en 1890.

## Traxectoria 
### Primeiros anos e formación 
Boehm (orixinalmente **Böhm**) naceu en Viena nunha familia de orixe húngara. O seu pai, Josef Daniel Böhm, era fabricante de medallas da corte austríaca e director da Ceca Imperial de Viena.

De 1848 a 1851, Boehm estudou en Londres, na academia de arte de Leigh —antecesora da *Heatherley School of Fine Art*— e logo regresou a Viena, onde se formou en modelismo e deseño de medallas na *Academie der Bildenden Kunste* ("Academia de Belas Artes"). Logo traballou como artista en Italia e, posteriormente, de 1859 a 1962, en París.

### Carreira artística en Londres 
En 1862, Boehm instalouse en Londres, onde expuxo medallas da súa creación na Exposición Internacional dese mesmo ano. Alí abriu un estudio e expuxo a súa primeira obra escultórica, un busto de terracota, na *Royal Academy*.

Boehm converteuse en súbdito británico en 1895.  Ao longo da década de 1860 dedicouse á produción de bustos, ademais de estatuas ecuestres e estatuíñas diversas. Entre os bustos que realizou están os de John Everett Millais, Stratford Canning, Charles Thomas Newton e Franz Liszt.
miniatura|260x260px|Placa na casa onde naceu Joseph Boehm, en Viena.
Os membros da aristocracia adoitaban encargarlle a Boehm esculturas ecuestres para os parques e os xardíns das súas casas señoriais. A súa grande escultura do popular semental *King Tom* (1874) foi encargada polo barón Mayer Amschel de Rothschild para a súa nova mansión, *Mentmore Towers*, en 1873, e logo trasladouse a *Dalmeny House*, preto de Edimburgo, en 1982. Entre as súas grandes obras de animais está tamén *The Young Bull and Herdsman* ("O touro novo e o pastor"), de 1871, situada na Real Sociedade Agraria de Victoria, en Melbourne. *The Horse and His Master* ("O cabalo e o seu amo"), de 1874 —ás veces coñecida como *A Clydesdale Stallion Rearing* ("Cría dun semental Clydesdale"), en Malvern e Brueton Park en Solihull, Midlands do Oeste, foi exposta na *Royal Academy* en 1874 e na Exposición Universal de París de 1878. Esta obra foi adquirida por Oliver Bird, neto do industrial e químico Alfred Bird, por 300 libras esterlinas en abril de 1944, e logo doada ao municipio de Solihull para que a colocase nun dos seus parques.

En 1869, o traballo de Boehm chamou a atención da raíña Vitoria e o artista conseguiu axiña gañar o favor da corte real. En total, ao longo da súa carreira artística, Boehm realizou máis de corenta encargas procedentes da corte británica.
miniatura|259x259px|Boehm fotografado no seu estudio por J. P. Mayall (1884).
No seu estudio de Londres, que mantivo ao longo da súa traxectoria artística, Boehm creou unha obra moi prolífica, entre a que se contan polo menos cincuenta e sete estatuas e monumentos públicos.

Os deseños de Boehm utilizáronse para unha serie de medallas cuñadas co gallo de conmemorar diversos acontecementos do reinado de Vitoria, entre eles o Xubileu de Ouro (1887), o Xubileu de Diamante (1897) e a visita a Irlanda en 1900. En 1887, Boehm deseñou tamén e gravou o modelo para os cuños dunha serie de moedas conmemorativas do Xubileu de Ouro da Raíña, que levan as súas iniciais J.E.B. no truncamento do ombreiro no busto real do anverso. Este deseño foi duramente criticado por diversos motivos, tanto polos seus colegas como pola poboación, e substituíuse na circulación en 1893.
[miniatura|Boehm coa súa alumna a princesa Luísa, filla da [Vitoria do Reino Unido|raíña Vitoria e do príncipe Alberte (1885).|277x277px]]
Os primeiros bustos creados por Boehm levárono máis adiante, na súa carreira, a realizar un total de cincuenta e sete monumentos eclesiásticos e obras conmemorativas, incluídas varias en catedrais británicas. Á morte do deán Stanley, Boehm recibiu a encarga de executar o seu sarcófago na abadía de Westminster. Esta abadía tamén alberga os monumentos de Boehm a lord Beaconsfield e ao vizconde Canning, ademais da súa estatua de mármore do conde de Shaftesbury. O seu monumento ao arcebispo Tait atópase na catedral de Canterbury.

Na súa faceta máis altruísta, Boehm apoiou e animou a varios artistas e escultores novos, sobre todo a Édouard Lantéri, Alfred Gilbert e Alfred Drury. En concreto, contribuíu a que Gilbert recibise a encarga da fonte conmemorativa de Shaftesbury en *Piccadilly Circus*, en tanto que Lantéri e Drury traballaron no estudio de Boehm durante un tempo. Ela estaba presente na casa de Boehm, no número 76 de *Fulham Road*, Londres, cando este morreu repentinamente o 12 de decembro de 1890, o que provocou especulacións na prensa acerca dunha probable relación sexual entre eles. Segundo a historiadora Lucinda Hawksley, ambos mantiveron unha longa relación amorosa.

Hai un monumento a Boehm na cripta da catedral de San Paulo de Londres.

## Escolma de obras 
### Moedas e medallas 

Ficheiro:Queen Victoria "Jubilee Head" proof sovereign MET DP100381 (cropped).jpg|Soberano do Xubileu de Vitoria. A/ (1887).
Ficheiro:The New Zealand Medal, granted by Queen Victoria, after 1866, to commemorate the campaigns of 1845–1847 and 1860–1866 MET DP-180-166.jpg|Medalla de Nova Zelandia. A/ (1866).
Ficheiro:In Honor of Thomas Carlyle's 80th birthday, 1875 MET DP-180-112.jpg|Medalla do 80 aniversario de Thomas Carlyle. A/ (1875).
Ficheiro:Jubilee of Queen Victoria, 1887 MET DP-180-069.jpg|Medalla do Xubileu de Ouro de Vitoria. R/ (1887).
Ficheiro:Victoria Jubilee Medal, obverse.jpg|Medalla utilizada para o Xubileu de Ouro (1887) e o de Diamante (1897) de Vitoria. A/.

### Escultura pública 
#### 1870-1879 
#### 1880-1884 
### 1885-1889 
#### Despois de 1890 
### Outras obras 
* Bustos de mármore de Charles Thomas Newton (1863) e de Austen Henry Layard (1890), ambos no Museo Británico.
* Estatua de bronce de Thomas Baring, primeiro conde de Northbrook, en *Old Flagstaff House*, Barrackpore, India.
* Efixie de mármore de Walter Montagu Douglas Scott, quinto duque de Buccleuch, na igrexa de Santa María, Dalkeith, comezada por Boehm e completada por Alfred Gilbert en 1892.
* Estatua de mármore de Louisa, marquesa de Waterford, no castelo de Highcliffe, Christchurch, Dorset.
* Dous anxos de mármore na igrexa de St Bartholomew, Corsham, Wiltshire (ca. 1875).

## Notas 
## Véxase tamén 
### Bibliografía 
* Armstrong, W. (1901). "". En Lee, Sidney (ed.). *Dictionary of National Biography (1st supplement)*. Smith, Elder & Co., Londres. Páxinas 229-230.
* Dyer, G. P.; Stocker, M. (1984). "Edgar Boehm and the Jubilee Coinage". *British Numismatic Journal*. Vol. 54. British Numismatic Society.  Páxinas 274-288.
* Forrer, L. (1904). "". En *Biographical Dictionary of Medallists*. Vol. 1. Spink & Son, Londres. Páxinas 204-205.
* Hugh, C. (ed.) (1911). "" . En *Encyclopædia Britannica* (11ª ed.). Cambridge University Press. Páxina 112.
* Mackay, J. (1977). *The Dictionary of Western Sculptors in Bronze*. Antique Collectors' Club. ISBN 0902028553
* Stocker, M. (1988). *Royalist and Realist: The Life and Work of Sir Joseph Edgar Boehm*. Garland. ISBN 0824000935

### Ligazóns externas 
* Obras de Joseph Edgar Boehm en *ArtUK.org*
* Obras de Joseph Edgar Boehm en *Paul Mellon Centre Photographic Archive*